Here is a page extracted from Wikipedia that may contain CSS, HTML, and a lot of unformatted text.

Title: Río Mezquín
Content: Lo río Mezquín ye un afluent de lo río Guadalop por la suya marguin dreita que se reculle en Castelserás. Naixe por la unión d'uns barrancos que baixan enta Belmont dende una zona de contacto entre materials mesozoicos de la Serra dels Puntals (continación enta l'este de la Sierra de la Chinebrosa), y materials cenozoicos de lo semontano iberico.

Traviesa en dirección sudeste-norueste lo termin municipal de Belmont y fa de muga entre los termins de La Torre de Viliella y La Codonyera primero, y entre Castelserás y Torrociella d'Alcanyiz dimpués.

Part de la ribera y lo cauz d'este río fan part de lo Puesto d'Intrés Comunitario Río Mezquín y Oscuros, a on que bi ha una foz dita Barranc Fondo escarvada en almendrons cenozoicos.

En lo cabalto de la suya compleganza se charra catalán (parlas de lo Guadalop-Mezquín), en lo cabaixo se charra lo castellano rechional d'Aragón, con un important substrato lingüistico aragonés y adstrato catalán.

Toponimia 
Lo hidronimo Mezquín se documenta en textos baixomedievals escritos en latín, por eixemplo en un texto de lo 29 de chinero de 1243 en lo que lo comandador calatravo d'Alcanyiz feba una concordia con la ilesia alcanyizana sobre decimas y termins:

S'interpreta a partir de l'algarabía Miskîn.

Referencias

Bibliografía 
 Eduardo Viñuales Cobos, Fernando Zorrilla Alcaine: Red Natural de Aragón. Bajo Aragón nº 15. Prames, 2007.

Mezquín
Mezquín
Mezquin